În urmă cu aproximativ un an de zile, Cătălin Bordea și Livia au ajuns la notar, unde au divorțat de comun acord după aproximativ 12 ani de relație. „Oamenii se mai și despart. Eu și Livia, din păcate, face, parte dintre acești oameni, începând de astăzi, după ce am semnat actele de divorț.
Pot spune doar că niciun motiv clasic nu a dus la această separare și rog presa să îi respecte și ei suferința. O poveste s-a încheiat însă sunt altele frumoase care rezistă și care dau dovadă de putere. Să ne concentrăm pe ele. Mulțumesc.”, a fost mesajul transmis de Cătălin Bordea pe rețelele de socializare.
Ulterior, comediantul a vorbit despre trădarea Liviei, care acum are o relație cu cântărețul Spike, care i-a fost lui bun prieten. Cătălin Bordea a ajuns la terapeut pentru a trece peste traumă, iar acum muncește tot mai mult.
„Mă refac și lucrez foarte tare la a redobândi încrederea în anumiți oameni. Sunt sigur că voi reuși. Că sunt și oameni buni printre noi. În rest am spectacole, filmări, fac sport și am pe masă vin alb”, a zis el pentru Cancan.
Deși muncește mult, are alte priorități, multe spectacole, Cătălin Bordea recunoaște că nu e vindecat după suferința provocată de fosta soție. Comediantul e singur acum, nici nu s-a implicat într-o nouă relație de iubire.
„Dacă înțelegi că nu se moare din divorț, dobândești o nouă viață fantastică. Mi-am ocupat tot timpul. Foarte multă treabă. Și stai să vezi ce va urma din toamnă! Nu-s vindecat complet. Nici pe departe! Doar că mă concentrez spre altceva”, a mai declarat el.
VEZI GALERIA FOTOPOZA 1 / 10Mesajul lui Cătălin Bordea pentru Livia și Spike, după ce s-au afișat oficial ca un cuplu
O bună perioadă, Livia, fostă Bordea, și cântărețul Spike s-au ascuns, nu și-au dorit să se afle public că au o relație, mai ales după controversatul divorț al ei de Cătălin Bordea. Comediantul susține că ea l-a înșelat cu artistul chiar în timpul căsniciei. A ajuns chiar și la psiholog pentru a trece peste traumă.
Având în vedere că divorțul lor a fost pronunțat, Livia nu se mai ferește să apară alături de noul iubit. Fosta soție a lui Cătălin Bordea și Spike au fost surprinși într-un mall din București. Conform Cancan, îndrăgostiții au ieșit la cumpărături. S-au ținut de mână, semn că formează oficial un cuplu.
Imaginile cu îndrăgostiții au fost văzute și de Cătălin Bordea, care a reacționat. Comediantul le-a transmis celor doi să rămână împreună. Într-o notă ironică a explicat că în felul acesta nu vor mai deranja pe alții. Totodată, el a dat de înțeles că pe viitor va avea grijă când își va alege prietenii. Spike a fost chiar cavaler de onoare la nunta lui Cătălin Bordea cu Livia.
„Chiar le doresc să rămână împreună, ca să nu mai deranjeze și alți oameni. Până la adânci bătrâneți. De aici înainte, dacă vrei să fii prietenul meu, trebuie să semnezi un contract. Măcar dacă-mi fac ceva, să primesc și eu niște despăgubiri, ceva în schimb. Nu se poate așa, fără nicio obligație. Și eu semnez, nu doar ei. Clar că nici nu o să le facem cunoștință cu soțiile sau iubitele. Poate după ani buni. Ele cu ele, noi cu noi”, a spus Cătălin Bordea pentru CANCAN.RO.